Adunarea generală a membrilor ATP Moldova dedicată perioadei de activitate 2007 - 2008

La 4 februarie 2009 a avut loc adunarea generală a membrilor ATP. Membrii au fost anunţaţi din timp cu privire la agenda adunării, care includea o prezentare a dlui Veaceslav Musteaţă, rapoartele Consiliului de Conducere, Comisiei de Atestare, Trezorierului şi al Consiliului de Supraveghere şi alegerea noilor organe de conducere ale organizaţiei. Adunarea a fost calificată ca deliberativă. Adunarea a fost prezidată de dna Tamara Burcă, preşedintele Consiliului de Supraveghere.

Adunarea s-a început cu prezentarea dlui Veaceslav Musteaţă cu privire la sistemele de memorie a traducerii, în special Trados. Prezentarea a fost făcută în PowerPoint şi a fost audiată cu interes. Membrii ATP au pus un şir de întrebări la care au primit răspunsuri exhaustive. Timpul limitat nu a permis discutarea mai pe larg a aspectelor prezentării, ce au trezit un interes sporit. S-a decis că se va dedica timp pentru o discuţie mai amplă la temă în cadrul altei întruniri. 

Raportul Consiliului de Conducere a fost prezentat de Preşedintele dna Eleonora Rusnac. Raportorul s-a referit la activităţile organizaţiei pe durata perioadei de raport, inclusiv cele ce s-au referit la seminarele organizate de ATP, întruniri cu persoane interesante, participarea la discutarea legii traducătorului, dar şi la folosirea oportunităţilor de instruire în ţară şi peste hotare de către membrii ATP. S-au menţionat eforturile unor membri ATP, care oferă voluntar servicii administrative.

Preşedintele a adus mulţumiri tuturor celor care au contribuit la activitatea organizaţiei prin muncă voluntară, achitarea la timp a cotizaţiilor, participare activă la evenimentele organizate, etc. De asemenea, au fost exprimate urări de succes şi activitate prodigioasă noilor membri ai organelor de conducere şi tuturor membrilor ATP, precum şi activitate prosperă în munca de traducător şi interpret.

A urmat raportul Comisiei de Atestare prezentat de Elisaveta Onofericiuc, Preşedintele Comisiei. Raportorul s-a referit la activitatea Comisiei pentru primirea noilor membri, dar şi la elaborarea noului Regulament al Comisiei cu includerea a două noi tipuri de membri (membri de onoare şi membri simpatizanţi).

Raportul trezorierului Marina Iliciova a fost explicit şi transparent. S-au expus toate articolele de cheltuieli şi venituri ale organizaţiei pe perioada de raport. S-a enunţat aspectul pozitiv că ATP nu are un buget negativ şi a finalizat perioada de raportare cu un excedent de venituri.

Din partea Consiliului de Supraveghere raportul a fost prezentat de Preşedintele Consiliului, dna Tamara Burcă. Raportorul s-a referit la aspectele pozitive ale activităţii organizaţiei, la beneficiile de care se bucură toţi membrii ATP, dar şi la aspectul negativ al lipsei de participare sau a participării slabe a multor membri ATP în activităţile realizate pe durata de perioadei de raport. De asemenea, s-a menţionat necesitatea achitării mai disciplinate a cotizaţiilor de membru. 
După prezentarea tuturor rapoartelor, urmate fiecare de întrebări şi răspunsuri, s-a purces la alegerea organelor de conducere ale organizaţiei. Prin vot deschis au fost alese organele de conducere în următoarea componenţă:

Consiliul de Conducere:

E. Rusnac, Preşedinte 
M. Postevca
G. Roşcăneanu

A. Mihăilă-Brânză

I. Foltea

Comisia de Atestare

E. Onofreiciuc, Preşedinte

N. Alhazov

L. Cazacu

E. Ceban

E. Bivol

Trezorier:

Marina Iliciova

Consiliul de Supraveghere:

T. Burcă
S. Morarenco

